

***Száma***:.Fjl-455-2/2023

*Témafelelős*: Keller Ilona

***ELŐTERJESZTÉS***

**Csongrád Városi Önkormányzata Képviselő-testületének**

**2023. május 25-ei ülésére**

***Tárgy***: *Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság 2023. évi üzleti tervének jóváhagyása.*

Tisztelt Képviselő-testület!

A Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság (Csongrád, Szent Imre utca 19.) az előterjesztés melléklete szerinti üzleti tervét jóváhagyás céljából benyújtotta a Tisztelt Képviselő-testületnek.

A társaság nem nyereségorientált, alapvető célja a szociális szolgáltatások biztosítása és a rehabilitációs foglakoztatás.

Az üzleti terv részletesen bemutatja a társaság telephelyeit és tevékenységi köreit, a csatolt táblázatos kimutatás pedig a kapcsolódó bevételi és kiadási adatokat tartalmazza.

A Kft 2023. évben 474.216 e Ft bevétellel, és 475.806 e Ft kiadással számol, így a 2023. évi terve kismértékű veszteséget mutat. (-1.590 e Ft) a Kft. fizetőképességének megőrzése mellett.

A Kft. tevékenysége során évek óta önkormányzati támogatás igénybevétele nélkül gazdálkodik.

A Felügyelő Bizottság 2023. május 11-i ülésén a Kft. üzleti tervét megtárgyalta és javasolta a Képviselő-testületnek, hogy azt fogadja el.

A FEB szintén javaslatot tett az ügyvezető Kállainé Fodor Marianna ügyvezetői díjazásának 30%-kal történő megemelésre, tekintettel arra, hogy díjazása jelenleg nem éri el a szakmunkás minimálbér összegét.

Kérem a Tisztelt Képviselő-testületet, hogy az előterjesztést tárgyalja meg, és a határozati javaslatot fogadja el.

## Határozati javaslat

## Csongrád Városi Önkormányzata Képviselő-testülete megtárgyalta a Piroskavárosi Szociális és Rehabilitációs Foglalkoztató Nonprofit Korlátolt Felelősségű Társaság előterjesztés szerinti 2022. évi üzleti tervét és azt jóváhagyja.

Határidő: végrehajtásra 2023. december 31.

Felelős: Kállainé Fodor Marianna ügyvezető igazgató

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési Iroda és általa
3. Piroskavárosi Szociális és Rehabilitációs Foglalkoztató Nonprofit Kft.
4. Irattár

Csongrád, 2023. május 18.

Bedő Tamás

 polgármester